ბეჟან ჯავახია

ბეჟან ჯავახია (დ. 2 იანვარი, 1957, სენაკი) — ქართველი ისტორიკოსი, საქართველოს რესპუბლიკის პირველი მოწვევის უზენაესი საბჭოს წევრი (1990), ისტორიის დოქტორი, პროფესორი. დაიბადა 1957 წლის 2 იანვარს, სენაკის რაიონის სოფელ ნოქალაქევში.1973 წელს დაამთავრა ნოქალაქევის საშუალო სკოლა და იმავე წელს ჩაირიცხა თბილისის სახელმწიფო უნივერსიტეტის ისტორიის ფაკულტეტზე, რომელიც დაამთავრა 1978 წელს; 1979 წელს დაიწყო მუშაობა საქართველოს კულტურის სამინისტროში მეთოდისტად. 1982-1986 წლებში სწავლობდა თბილისის სახელმწიფო უნივერსიტეტის ასპირანტურაში შუა საუკუნეების ისტორიის სპეციალობით, 1986 წელს დაიცვა დისერტაცია მსოფლიო ისტორიის სპეციალობით, 1986 წლიდან მუშაობდა თბილისის სახელმწიფო უნივერსიტეტის შუა საუკუნეების კათედრაზე ჯერ მეცნიერ-თანამშრმლის, შემდეგ კი – დოცენტის თანამდებობაზე. 1992 წელს გაიარა პოსტდოქტორალის პროგრამა საარლანდის უნიერსიტეტში შუა საუკუნეების ისტორიის კათედრაზე. 1991 წლოის 28 ოქტომბერს პირველ მრავალპარტიული არჩევნებში, სენაკის საარჩევნო ოლქში, აირჩიეს საქართველოს რესპუბლიკის პირველი მოწვევის უზენაესი საბჭოს წევრად - პოლიტიკური ორგანიზაცია მრგვალი მაგიდა - თავისუფალი საქართველოდან. 1991-92 წლის სახელმწიფო გადატრიალების შემდეგაც აგრძელებდა ბრძოლას უკანონო რეჟიმის წინააღმდეგ, მონაწილეობას იღებდა დევნილობაში ჩატარებული უზენაესი საბჭოს სხდომებში გროზნოსა და ზუგდიდში, იყო პრეზიდენტ ზვიად გამსახურდიას რეფერენტი. ხელმძღვანელობდა ახალ დაარსებულ - ნაციონალ-კონსერვატიულ პარტიას და ასევე ამავე პარტიის მიერ დაარსებულ გაზეთს „მარჯს“ . მისი რედაქტორობით გამოვიდა გაზეთ „მარჯის“ რამდენიმე ნომერი, რომელიც განიცდიდა დევნას, ისევე როგორც მისი რედაქცია და სხვა ანტისაოკუპაციო მოძრაობის წევრები. საქალაქო სასამართლოს ადმინისტრაციულ საქმეთა კოლეგიის მიერ 2006 წლის 22 დეკემბრის გადაწყვეტილების საფუძველზე აღიარებული ვარ პოლიტიკური რეპრესიის მსხვერპლად 1999 წლიდან ის დაბრუნდა სამუშაოდ შუა საუკუნეების ისტორიის კათედრაზე დოცენტის თანამდებობაზე, თბილისის სახელმწიფო უნივერსიტეტში, საიდანაც დაითხოვეს 1992 წელს არსებული პოლიტიკური ვითარების ფონზე. 2006-დან 2013 წლის მარტამდე მუშაობდა თბილისის სახელმწიფო უნივერსიტეტის შუა საუკუნეების ისტორიის სრული პროფესორის თანამდებობაზე, ხელმძღვანელობდა შუა საუკუნეების ისტორიის დეპარტამენტს; ის აქტიურად მონაწილეობდა უნივერსიტეტში ახალი სასწავლო პროგრამების შექმნასა და ასევე სამეცნიერო და პედაგოგიურ საქმიანობაში, სხვადასხვა დროს, გერმანიის აკადემიის გაცვლითი სამსახურის და ერაზმუს მუნდუსის სტიპენდიის საშუალებით სხვადასხვა დროს, ის იყო მიწვეული გერმანიის სხვადასხვა უნივერსიტეტებში (ბერლინის ჰუმბოლდტის უნივერსიტეტი, საარლანდის უნივერსიტეტი, ტიუბინგენის უნივერსიტეტი...) ასევე იღებდა მონაწილეობას ცენტრალური ევროპის უნივერსიტეტის საერთაშორისო სამეცნიეროი პროქტებში... ასეე აქტიურად ღებულობს მონაწილეობას საერთაშორისო კონგრესების და კონფერენციებსა მუშაობაში. 2013 წლის აპრილიდან არის დღემდე ილიას სახელმწიფო უნივერსიტეტის პროფესორი. ბეჟან ჯავახია არის რამდენიმე სამეცნიერო მონოგრაფიის და ასამდე სამეცნიერო სტატიის ავტორი. ის არის ასევე რამდენიმე საუნივერსიტეტო, ასევე სასკოლო სახელმძღვანელოს ავტორი; მისი სტატიები იბეჭდება, როგორც საქართველოში ასევე მის საზღვრებს გარეთ. ის არის რამდენიმე სამეცნიერო საზოგადოების გამგეობისა და სამეცნიერო ჟურნალების რედკოლეგიის წევრი. არის ილიას უნივერსიტეტის ჟურნალის „შუა საუკუნეების კვლევების „ სამეცნიერო რედაქტორი. გვიანი შუა საუკუნეები და რენესანსის ეპოქა, მასალები სალექციო კურსისათვის, თბ., 2012; მარადიული რომი „სხვა რომი“ რომის შემდეგ, თბ., 2009; ბიზანტინიზმი და ბიზანტიის მემკვიდრეობის საკითხი, თბ.,2009; რაინდობა შუა საუკუნეების ევროპაში, თბ., 2008; შუა საუკუნეების ისტორია, VII კლასის სახელმძღვანელო, თბ., 2005; შუა საუკუნეების ისტორია, მასწავლებლის სარეკომენდაციო წიგნი, VII კლასი, თბ., 2005; შუა საუკუნეების ისტორია, სახელმძღვანელო სტუდენტებისათვის (ძველი გერმანელები, მეროვინგების ფრანკთა სამეფო, ეკლესია ადრეულ შუა საუკუნეებში, ეკლესია XI-XV საუკუნეებში; დასავლეთ ევროპის შუა საუკუნეებრივი კულტურა), თბ., 2005; ანტიკურობიდან შუა საუკუნეებისაკენ (დასავლეთ ევროპა, ბიზანტია, საქართველო), თბ., 2005; საქართველო და ქართველები ადამ ოლეარიუსის მოგზაურობათა წიგნში, თბ., 2005; ბეჟან ჯავახია - ისტორია, ისტორიის დოქტორი, ასოცირებული პროფესორი ბეჟან ჯავახია — საქართველოს პარლამენტის ოფიციალური საიტი